Foto: AP Ukraina prezidenti Vladimir Zelenskiy 2020 yilda harbiy mashg‘ulotlarda ishtirok etish uchun Ukraina hududiga xorijiy harbiylarni qo‘yish haqidagi qonunni imzoladi. Hujjat xorijiy harbiylarning Rapid Trident 2020, Sea Breeze 2020, «Yug-2020», Riverine 2020 va Warrior Watcher 2020 deb nomlangan harbiy mashg‘ulotlarda ishtirok etishi uchun Ukrainaga qo‘yilishini ko‘zda tutadi. Mashg‘ulotlardan birinchi ikkitasi amerikalik harbiylar bilan birga, qolganlari mos ravishda Moldova, Ruminiya va Britaniya harbiylari bilan birgalikda o‘tkaziladi. Qonun, shuningdek, xorijiy askarlarning umumiy soni, turi, Ukrainada qolishi muddati va joylashadigan joylari, qurol sonini tartibga soladi.